Държавен вестник, бр. 82, 2015 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  82
(6) Допустими запаси на всички обитаващи 
и предвидени за разселване видове дивеч се 
определят за всеки ловностопански район и 
за оградените бази за интензивно стопанис-
ване на дивеча.
(7) Допустимият запас се определя поот-
делно за главния и съпътстващия вид дивеч.
Чл. 111. (1) Главният вид едър дивеч се 
определя на база екологичната характеристика 
на местообитанието и основното направление 
за стопанисване на вида дивеч, като основни-
те ловностопански мероприятия са насочени 
към достигане и поддържане на допустимия 
му запас.
(2) Съпътстващ вид едър дивеч е този, за 
който екологичните условия на местообита-
нието или целите и направлението на стопа-
нисване не позволяват допустимият запас да 
надхвърли нормалния. 
(3) Допустимият запас на съпътстващия вид 
едър дивеч се намалява поради взаимодейст-
вието му с главния съгласно приложение № 29.
(4) За дребния дивеч допустимият запас не 
се намалява от междувидово взаимодействие.
Раздел V
Ловностопанско райониране 
Чл. 112. (1) Ловностопанското районира-
не се извършва по ловностопански области 
съгласно приложение № 27:
1. Дунавска равнина;
2. Предбалкан (на север от Стара планина);
3. Стара планина;
4. Югозападна България;
5. Средна гора;
6. Рило-Родопска област;
7. Тракийска низина и Подбалкански по-
лета;
8. Югоизточна България (Странджанско-
Сакарска област).
(2) За областите по ал. 1 се определят пре-
поръчителни главни и съпътстващи видове 
дивеч според конкретните местообитания 
съгласно приложение № 27.
Раздел VІ
Съвместяване на различните видове едър 
дивеч в едни и същи ловностопански райони
Чл. 113. (1) При определяне на благород-
ния елен за главен вид дивеч съпътстващи 
видове могат да бъдат сърната, дивата свиня 
и еленът лопатар. 
(2) При определяне на сърната за главен 
вид дивеч благородният елен, еленът лопатар 
и дивата свиня може да са съпътстващи.
(3) При определяне на елена лопатар за 
главен вид дивеч като съпътстващи могат да 
се определят сърната и дивата свиня.
(4) Муфлонът и глухарът може да бъдат 
определени като главен или съпътстващ вид 
дивеч в цели ловища или части от тях при 
наличие на подходящи местообитания.
(5) Дивата свиня може да бъде определена 
за главен вид дивеч в ловностопански райони 
или ловища с преобладание на иглолистни 
култури, слабо населени райони и райони с 
екстензивно земеделие.
(6) Изискванията по ал. 1, 2, 3, 4 и 5 се 
прилагат в случаите на стопанисване на дивеч 
на свобода.
Чл. 114. В базите за интензивно стопа-
нисване на дивеча за главен вид дивеч може 
да бъде определен всеки вид, за който има 
благоприятни условия за отглеждането му.
Раздел VІI
Определяне на средния бонитет и на допус-
тимите запаси
Чл. 115. (1) Във всеки ловностопански 
район се определя бонитетът на всеки тип 
местообитание с изключение на недивечо-
пригодните площи.
(2) Средният бонитет на ловностопанския 
район се определя въз основа на бонитета 
на местообитанията в него и се изчислява 
по формулата, посочена в приложение № 29.
Чл. 116. (1) Въз основа на определения 
среден бонитет по чл. 115 се определят и 
допустимите запаси на 100 ха, а чрез тях – и 
допустимите запаси на целия ловностопански 
район и/или ловище.
(2) Допустимите запаси на 100 ха се опре-
делят от посочените запаси в таблиците за 
всеки вид дивеч в зависимост от бонитета 
чрез линейна интерполация. 
(3) Допустимите запаси на целия ловно­
стопански район или ловище се определят въз 
основа на големината на района или ловището, 
пригодната площ за съответния вид дивеч и 
допустимите запаси на 100 ха.
(4) Допустимият запас на съпътстващия 
вид дивеч намалява от взаимодействието 
с главния вид дивеч съобразно таблицата в 
приложение № 29.
(5) В зависимост от урбанизацията на 
местообитанията бонитетът им се намалява 
с една-две степени или не се начислява до-
пустим запас на дивеча.
(6) При наличие на условия за развъждане 
на едър дивеч в незалесени площи с големина 
над 10 хa се начислява запас, както следва:
1. 0,3 бр. благородни елени на 100 хa;
2. 0,5 бр. елени лопатари на 100 хa;
3. 1 бр. сърна на 100 хa;
4. 0,3 бр. диви свине на 10 хa. 
(7) В недивечопригодните площи не се 
определя допустим запас.